פירוש נוסף ערך זה עוסק בזמרת, פזמונאית ומלחינה ישראלית. אם התכוונתם לתסריטאי, ראו יובל דיין (תסריטאי).

**יובל דיין לוי** (נולדה ב-28 בדצמבר 1994) היא זמרת, פזמונאית, מלחינה ושחקנית ישראלית.

דיין זכתה לפריצה המוזיקלית שלה בשנת 2012, כאשר השתתפה בעונה הראשונה של תוכנית הכישרונות המוזיקלית The Voice ישראל ופרשה בשלב חצי הגמר. מאז הוציאה לאור שני אלבומי אולפן, שזכו להצלחה רבה והגיעו למעמד "אלבום פלטינה". דיין זכתה בתואר "זמרת השנה" לשנת ה'תשע"ד, ב"מצעד השנתי של ישראל" של ערוץ 24 והאתר "מאקו".

ביוגרפיה
--------

דיין נולדה וגדלה באשדוד לרחל, עובדת בעיריית אשדוד, ולדוד, עובד בנמל אשדוד. היא האמצעית משלושה ילדים, ומגיל צעיר אהבה לנגן ולשיר. אותרה כמחוננת בכיתה ג', השתתפה בכיתת מחוננים גם בתיכון והשתתפה באולימפיאדות המדע הבינלאומיות.

בדצמבר 2013 התגייסה לצה"ל, ללהקת חיל החינוך והנוער.

קריירה
------

הקריירה המוזיקלית של דיין החלה כאשר השתתפה בעונה הראשונה של תוכנית המוזיקה "The Voice ישראל". באודישן שרה את השיר "שאריות של החיים". דיין פרשה בחצי גמר של התכנית. לאחר הצלחתה בתוכנית, ביצעה את השירים העצמאיים: "מסונוורת" ו"יותר מדי".בשנה זו חתמה גם על הסכם ייצוג עם חברת ארומה מיוזיק.

### 2013–2014: אלבום בכורה "לאסוף"

עם סינגל הבכורה שלה, לאסוף, שיצא בפברואר 2013, הופיעה דיין בתוכנית חצי הגמר של העונה השנייה של The Voice ישראל, השיר זכה להצלחה, והגיע למקום ראשון במצעדים של מדיה פורסט וגלגלצ.

במאי 2013 הוציאה דיין את הסינגל השני שלה מתוך האלבום, "עד שתחזור". באוגוסט, הוציאה דיין את הסינגל השלישי שלה: "פעם אחת".

באוקטובר 2013 יצא לאור הסינגל הרביעי של יובל דיין, "אל תאמר". השיר זכה להצלחה מיידית והגיע למקום הראשון במצעד השבועי של גלגלצ ומדיה פורסט. באותה שנה זכתה דיין בתואר "זמרת השנה" של ערוץ 24 ואתר מאקו. בדצמבר 2013 התגייסה לצה"ל, ללהקת חיל החינוך והנוער.

ב-19 בינואר 2014 יצא הסינגל החמישי שלה, "צבעים", יחד עם אמיר דדון, השיר הגיע למקום שלישי במצעד מדיה פורסט.

בפברואר 2014 יצא אלבומה הראשון לאסוף, ודיין החלה את סיבוב ההופעות הראשון שלה. במאי 2014, הוציאה לאור את הסינגל "מי אני מולם" בגרסת ההופעה, והשיר זכה להשמעות רבות ברדיו.

### 2015–2017: אלבום שני "ליבי ער"

ביולי 2015, יצא לאור הסינגל הראשון, "בשעה טובה", מתוך אלבומה השני של דיין. השיר זכה להצלחה ונכנס לפלייליסט של גלגלצ.

ב-17 במרץ 2016, הוציאה לאור את האלבום "ליבי ער" וכסינגל את שיר הנושא של האלבום. ב-19 ביוני אותה שנה, הוציאה דיין שיר נוסף מתוך האלבום, "שעה חלפה". הסינגלים הבולטים מהאלבום היו; "בדיוק כמו הירח" ו"לילותיי", שזכה להצלחה רבה והגיע למקום הראשון במצעד השבועי של גלגלצ. השיר הגיע למקום ה-21 במצעד השנתי של גלגלצ של שנת תשע"ז.

### 2017–הווה: פרויקטים נוספים

בדצמבר 2017 יצא השיר "תשאל את המים".

במרץ 2018 יצא שיר שני "הסוף הטוב הזה", וביולי 2018 יצא שיר שלישי בשם "דמעות שקופות". באותה שנה גילמה דיין את מיקה במחזמר "מיקה שלי", שעלה בתיאטרון הבימה בשנת 2018, ומבוסס על שירי יאיר רוזנבלום.

ב-7 בינואר 2019 הוציאה את "לפתוח את הלב". ב-20 במאי 2019, עלתה לשידור העונה החמישית של התוכנית המוזיקלית "The Voice ישראל", בה דיין משמשת מנטורית עם שלומי שבת, וב-1 בדצמבר של אותה שנה, פרסמה דיין את השיר "מי אוהב?".

באוגוסט 2020 הוציאה את השיר "שרק תחייך", שזכה להצלחה, והגיע למקום ראשון במצעד הרשמי של גלגלצ. בדצמבר באותה השנה, הוציאה דיין את השיר "כוחך הרם", שהיה שיר הנושא של הסרט התיעודי "צלצולי פעמונים", המתאר את חייה של הזמרת אהובה עוזרי. בקליפ שולבו קטעים מהסרט. ב-8 במרץ 2021, דיין הוציאה לאור את הסינגל "אתה בכולם". ב-15 ביוני 2021, הוציאה דיין לאור את הסינגל "קרוב בינינו" ובאוקטובר "עד שגעגוע יחלוף". באותו השנה, גילמה דיין את הזמרת שושנה דמארי, בסדרת הטלוויזיה "פלמח" בערוץ TeenNick לילדי yes.

ב-16 ביוני 2022 הוציאה את השיר "אשדודית באליטה", שכתבה יחד עם רביד פלוטניק. שיר בו היא משתפת על הילדות באשדוד, הפרסום בגיל צעיר ותהליך החזרה בתשובה.

דנקר ודיין מופיעים בפני ג'ו ביידן ויצחק הרצוג במשכן הנשיא, יולי 2022
ב-14 ביולי 2022 ביצעה במשכן הנשיא את השיר "לו יהי", לצד הזמר רן דנקר בפני נשיא ארצות הברית, ג'ו ביידן בעת ביקורו בישראל. בסיום ההופעה נמנעה מללחוץ את ידו המושטת של ביידן בשל היותה שומרת נגיעה. למחרת פרסמה דיין פוסט בחשבון האינסטגרם שלה, בו הסבירה שסוכם מראש שלא תהיה לחיצת יד ביניהם, והבהירה נסיבות נוספות שהובילו לתקרית. חמישה ימים לאחר מכן שלח הנשיא ביידן לדיין מסר באמצעות שגריר ארצות הברית בישראל תומאס ריצ'רד ניידס, ובו נאמר: "תודה שהיית נאמנה לאמונה שלך, תודה בשם העם האמריקני על שירתך היפהפייה".

באוקטובר 2022 הוציאה לאור את הסינגל "יהיה מי שיאהב אותך ככה".

במאי 2023 הוציאה את הסינגל "תישארי את". בספטמבר הוציאה את הסינגל "עומדת במקום", שהגיע למקום ה-12 במצעד השבועי של מדיה פורסט.

באוקטובר 2023 הוציאה את "תשמרי על הלב" שנכתב לבקשת אם שכולה. הוא פורסם בצל מלחמת חרבות ברזל.

בפברואר 2024 הוציאה את האלבום "ניגונים", ובו שבעה שירים מסורתיים. את האלבום הוציאה בעקבות מתקפת 7 באוקטובר, מתוך שאיפה לבצר את השורשים אחרי המהלומה שעם ישראל ספג. מתוך האלבום שחררה את השיר "תפילה לעני" כסינגל לתחנות הרדיו.

חיים אישיים
-----------

בשנת 2016 החלה דיין בתהליך חזרה בתשובה. היא סיפרה שעוד קודם לכן ביקרה מדי יום שישי בבית כנסת. כיום היא מגדירה את עצמה דתייה. מתגוררת בהרצליה.
דיין הינה רווקה.

דיסקוגרפיה
----------

### אלבומי אולפן

* 2014: לאסוף
* 2016: ליבי ער
* 2024: ניגונים

### מיני אלבומים

* 2021: תשאל את המים

פרסים ומועמדויות
----------------

| שנה | פרס | קטגוריה | פרויקט |
| --- | --- | --- | --- |
| 2022 | פרסי נבחרי השנה של פרוגי | זמרת השנה | **מועמדות** |

קישורים חיצוניים
----------------

ויקישיתוף מדיה וקבצים בנושא **יובל דיין** בוויקישיתוף
* יובל דיין, ברשת החברתית פייסבוק
* יובל דיין, ברשת החברתית אינסטגרם
* יובל דיין, סרטונים בערוץ היוטיוב
* יובל דיין, במסד הנתונים הקולנועיים IMDb (באנגלית)
* יובל דיין, באתר "אידיבי", מאגר הידע העברי לקולנוע ישראלי ועולמי
* יובל דיין, באתר שירונט
* יובל דיין, באתר אייטונס (באנגלית)
* יובל דיין, באתר ספוטיפיי
* יובל דיין, באתר MusicBrainz (באנגלית)
* יובל דיין, באתר Discogs (באנגלית)
* יובל דיין, באתר Tab4u
* יובל דיין, באתר סטריאו ומונו
* יובל דיין, דף שער בספרייה הלאומית
* יובל דיין, באתר "שירת נשים"
* יובל דיין, במיזם "אישים" לתיעוד היצירה הישראלית
* אסף נבו, ‏יובל דיין כובשת את פסגת ההשמעות, באתר ‏מאקו‏, 22 בפברואר 2013
* שירית טרוינר, שרה מהלב: יובל דיין ("The Voice") מגשימה חלום, באתר Xnet‏, 20 בפברואר 2014
* תמי פולק, דיסוננס מטורף: יובל דיין פרשה כדי לחזור, באתר nrg‏, 20 במרץ 2014
* חנן ברנדס, לא מתווכחת עם הנפש: יובל דיין בהופעה, באתר nrg‏, 2 ביוני 2014
* עמי פרידמן, "תמיד אמרו לי שאני בת 50 בגוף של בת 20", 12 ביולי 2015
* יובל דיין, מנטורית בתוכנית The Voice ישראל, באתר רשת 13
* אתר למנויים בלבד רז שכניק, ליבה ער, באתר "ידיעות אחרונות", 17 בספטמבר 2021
* אפרת וכטל, ‏מגיל 17 אני לא עוצרת. אני נחה בשבתות, באתר ‏מאקו‏, 24 בפברואר 2022

הערות שוליים
------------

1. ↑  אסף נבו, ‏זמרת השנה של ישראל: יובל דיין, באתר ‏מאקו‏, 24 בספטמבר 2014
2. ↑  רז שכניק, יובל דיין: "טבעי לי לשיר גם מול גברים. לא מרגיש לי שזה פוגע בדתיות", באתר ynet, 17 בספטמבר 2021
3. ↑  גיל משעלי, ‏אין דה ארמי נאו: יובל דיין התגייסה, באתר ‏מאקו‏, 18 בדצמבר 2013
4. ↑  mako מוזיקה, ‏מתחפששת: יובל דיין חוגגת את השחרור מצה"ל בשיר חדש, באתר ‏מאקו‏, 13 בדצמבר 2015
5. ↑   יובל דיין - מסונוורת, סרטון באתר יוטיוב (אורך: 3:36)
6. ↑   יובל דיין - יותר מידי, סרטון באתר יוטיוב (אורך: 4:29)
7. ↑  יובל דיין הקמבק והחוזה החדש, באתר אשדוד נט, ‏9 ביולי 2012
8. ↑  יובל דיין - "עד שתחזור"
9. ↑   יובל דיין ואמיר דדון - צבעים, סרטון באתר יוטיוב (אורך: 4:20)
10. ↑  אסף נבו, ‏יובל דיין מוציאה אלבום בכורה: "לאסוף", באתר ‏מאקו‏, 20 בפברואר 2014
11. ↑  "צריך טונה של אומץ": יובל דיין על ההופעה הראשונה בחייה, באתר של ערוץ 14
12. ↑  וואלה! תרבות‏, המצעד הישראלי השנתיפםפםצפו בשידור החי, באתר וואלה!‏, 19 בספטמבר 2017
13. ↑  Yuval Dayan, *יובל דיין - לפתוח את הלב*, נבדק ב-2019-01-07
14. ↑  בביצוע שלה ל"כוחך הרם" יובל דיין מעניקה מחווה מרגשת לאהובה עוזרי ז"ל, באתר מעריב אונליין, 6 בדצמבר 2020
15. ↑  *רן דנקר ויובל דיין - לו יהי & Let it be | ביקור ג'ו ביידן בישראל*, נבדק ב-2022-07-17
16. ↑  עדו בן פורת, שומרת נגיעה: יובל דיין סירבה בנימוס ללחוץ את ידי הנשיא ביידן, באתר ערוץ 7
17. ↑  מערכת ישראל היום, יובל דיין סירבה ללחוץ את ידו של ביידן: "נשארתי נאמנה לערכיי", באתר ישראל היום, 14 ביולי 2022
18. ↑  רן בוקר, יובל דיין: "מי שטען שאין לי דרך ארץ - שיתנצל בפני ההורים שלי", באתר ynet, 15 ביולי 2022
19. ↑  שגריר ארה"ב מגיב ליובל דיין בשמו של ביידן, באתר כיכר השבת, ‏2022-07-19
20. ↑  קשת ברגסון, ‏יובל דיין ונינט טייב בשיתוף פעולה ראשון, באתר "סרוגים", 19 באוקטובר 2022
21. ↑  רינת קרמר יבלינוביץ, ‏יובל דיין בשיר חדש: "רצון להישאר נאמנה לעצמי", באתר "סרוגים", 28 במאי 2023
22. ↑  יובל אראל, יובל דיין – עומדת במקום, בבלוג של יובל אראל, מגזין מוזיקה ותרבות, 6 בספטמבר 2023
23. ↑  המצעד השבועי של מדיה פורסט, באתר web.archive.org, ‏2 באוקטובר 2023
24. ↑  יובל דיין בשיר חדש שנכתב לבקשת אם שכולה: "תשמרי על הלב", באתר www.inn.co.il
25. ↑  *יובל דיין - תשמרי על הלב*, נבדק ב-2023-10-26
26. ↑    
שגיאות פרמטריות בתבנית:ערוץ7   
פרמטרי חובה [ 3 ] חסרים https://www.inn.co.il/news/629024/יובל דיין באלבום חדש שהוקלט בחודש האחרון - אלבום ניגונים מזווית נשית, באתר ערוץ 7
27. ↑  דרור גלוברמן, ‏"לשמור שבת זו ההחלטה הכי טובה שלקחתי", באתר ‏מאקו‏, 20 ביוני 2017
28. ↑  רז שכניק, יובל דיין: "טבעי לי לשיר גם מול גברים. לא מרגיש לי שזה פוגע בדתיות", באתר ynet, 17 בספטמבר 2021
29. ↑  אפרת וכטל, ‏מגיל 17 אני לא עוצרת. אני נחה בשבתות, באתר ‏מאקו‏, 24 בפברואר 2022
30. ↑  אריאל פייגלין, יובל דיין מספרת: "זה הרגע שלי בשבת", באתר ערוץ 7, 12 במרץ 2022, בדיקה אחרונה ב־14 במרץ 2022

| The Voice ישראל |
| --- |
| מנחים | 

|  |  |
| --- | --- |
| כיום | מיכאל אלוני |
| בעבר | שלומית מלכה |

 |
| זוכים | קטלין רייטר • לינא מח'ול • אלקנה מרציאנו • ספיר סבן • עמית שאולי |
| מנטורים | 

|  |  |
| --- | --- |
| כיום | שלומי שבת • דורון מדלי • עברי לידר • נסרין קדרי • יובל דיין (בצמד עם שלומי) |
| בעבר | רמי קלינשטיין • יובל בנאי ושלומי ברכה • שרית חדד • מוש בן ארי • אביב גפן • מירי מסיקה • אברהם טל |

 |
| מתמודדים נוספים | רז שמואלי • צחי הלוי • ליאונל פרטיין • יובל דיין • גדי אלטמן • גיא ויהל • רועי אדרי • מיטל מיכאלי • סיון טלמור • מאור תיתון • אבבה דסה • אימרי זיו • עלא דקה • אופיר בן שטרית • יעל שושנה כהן • סיון בהנם • צליל קליפי • ניב דמירל • שיראל ביתן • אוהד ריין • דנה ליקוורניק • אורטל אופק • מורן מגל • גילי ארגוב • בניה ברבי • אלנתן שלום • הדר עטרי |
| ערכים קשורים | ג'ון דה מול (יוצר התוכנית) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007581012805171
* MusicBrainz: 5a2ba6d9-d605-4c87-8cd4-efc80c43a4e3
* VIAF: 316747272
* WorldCat: viaf-316747272

 |